## Ziedotāju aplis 2021

## Aicinājums iesniegt projektu piedāvājumus

**Kas ir Ziedotāju aplis?** Tas ir pasākums, kurā Valmieras novada fonds aicinās apkaimes ļaudis klātienē ziedot naudu trim projektiem.

**Kad un kā tas notiks?** Ceturtais Ziedotāju aplis Valmierā notiks 2021. gada 25. februārī. Tajā trīs projektu autori prezentēs savu ieceri (6 min.) un atbildēs uz jautājumiem (6 min.), bet pēc tam klātesošie ziedotāji dos projektiem savu ieguldījumu. Tātad jums jābūt gataviem piedalīties un uzstāties!

**Kādiem jābūt projektiem?** Vienam projektam vēlamā summa ir 2000 eiro, taču iecerei jābūt elastīgai. Pasaules un Latvijas kolēģu pieredze rāda, ka Ziedotāju aplī var savākt vairāk vai mazāk nekā nepieciešams. Tātad svarīgi, lai projektu var īstenot mazākā vai lielākā apjomā (termiņš, dalībnieku vai objektu skaits utt.). Saturiski projekti nav ierobežoti – tie var būt gan pasākumi, gan objektu izveide, gan darbības atbalsts. Īpaši rosinām izmantot skatuvi, lai vairotu izpratni par savas organizācijas ilgtermiņa darbību un gūt tai finansiālu atbalstu. Vēl ir svarīgi, lai projekti nav pārāk lokāli – pat ja tas notiks vienā konkrētā ciemā vai pilsētā, tam ir jābūt saprotamam un saistošam arī cilvēkiem, kuri tur nedzīvo. Projektu īstenošanas periods būs 2021.-2022. gads.

 Par ieceri un tās atbilstību Ziedotāju apļa formātam vislabāk konsultēties pirms iesniegšanas.

**Kas un kad var iesniegt projektu?** Iesaistīties var gan nevalstiskās organizācijas, gan privātpersonas, ja vien projekts tiek īstenots Valmieras apkaimē – Valmieras pilsētā, Beverīnas, Burtnieku, Kocēnu, Mazsalacas, Naukšēnu un Rūjienas novadā.

 Piedāvājumi jānosūta uz e‑pastu vnf@vnf.lv līdz 2021. gada 18. janvārim (ieskaitot).

 Divu nedēļu laikā plānojam piedāvājumus izvērtēt un izvēlēties trīs piemērotākos. Ar tiem tālāk strādāsim pie detaļām, vizuālajiem materiāliem un prezentācijām.

**Kāda ir projektu autoru atbildība?** Ziedotāju apļa pasākumā projektu autoriem arī savi atbalstītāji un draugi jāmudina iesaistīties, lai palielinātu izredzes tikt pie iecerētā rezultāta. Turklāt katram projektam ir jāizvirza viens projekta vēstnieks, kurš pasākumā uzstāsies ar vienas minūtes sveicienu un dos pirmo ziedojumu. Tas nevar būt projekta īstenošanā tieši iesaistīts cilvēks, bet gan drīzāk jūsu atbalstītājs.

**Papildu informācija un jautājumi?** Ja apsverat piedāvāt savu projektu Ziedotāju aplim, lūdzu, sazinieties ar Valmieras novada fondu:

 Patricija Siliņa, VNF vadītāja

 E‑pasts: vnf@vnf.lv

 Tālrunis: 26399772

Ziedotāju aplis kā metode ir aizgūts no Lielbritānijas organizācijas *“The Funding Network”*. Ieskatu par pasākuma norisi var gūt šajos video:

* Pirmais Ziedotāju aplis Valmierā 07.12.2017: <https://youtu.be/4BkrQj3dsuI>
* Ziedotāju apļa dalībnieku sajūtas pēc 2017. gada piedzīvojuma: <https://youtu.be/FwHtDc9e8xI>
* Kā darbojas Ziedotāju aplis Londonā? <https://youtu.be/sHvlRQraBgQ>
* Visi video stāsti: <https://www.youtube.com/playlist?list=PLZPlls4MJH2lz48nUyGsAkm03jaZKaBD7>

## Ziedotāju aplis 2021

## Projekta piedāvājums

*Pieteikuma teksta apjoms nedrīkst pārsniegt 2 lappuses!*

*Apraksts (gan nosaukums, gan detaļas) vēl tiks precizēts apstiprinātajiem projektiem. Tad arī būs jāpievieno vizuālie materiāli: bildes, publikācijas, video vai tml.*

1. Projekta nosaukums

|  |
| --- |
|  |

1. Projekta iesniedzējs

|  |  |
| --- | --- |
| Jūsu vārds, uzvārds (kontaktpersona) |  |
| Organizācija (ja ir) |  |
| Novads, pilsēta, pagasts |  |
| Tālrunis |  |
| E-pasts |  |

1. Projekta vēstnieks.

*Kurš būs jūsu projekta vēstnieks un kā viņš/-a pazīst jūsu projektu? Tas nevar būt projekta īstenošanā tieši iesaistīts cilvēks, bet gan drīzāk jūsu atbalstītājs.*

*Ja vēl nevarat nosaukt konkrētu vārdu, tad norādiet, kurā virzienā raugāties.*

|  |
| --- |
|  |

1. Projekta mērķis un būtība.

*Īsi aprakstiet projekta jēgu, būtību un plānotās aktivitātes – ko un kāpēc vēlaties darīt šajā projektā. Ja nepieciešams, aprakstiet, kā un kāpēc radusies šāda ideja/vajadzība.*

*Kas ir projekta mērķauditorija – kam tas būs saistoši un/vai noderīgi?*

|  |
| --- |
|  |

1. Projekta īstenotāji.

*Kāpēc tieši Jūs to vēlaties īstenot – kāda ir Jūsu motivācija un pieredze šajā jomā?*

|  |
| --- |
|  |

1. Kāda būs projekta ietekme un ieguvumi?

*Kādas pārmaiņas tas nesīs mērķauditorijai un plašākai sabiedrībai? Kā jūs par to varēsiet pārliecināties un novērtēt?*

|  |
| --- |
|  |

1. Projektam nepieciešamais finansējums.

*Varat diezgan vispārīgi vai ar konkrētām pozīcijām tabulas vai saraksta veidā norādīt, kā tiks izlietoti 2000 €. Kuras izmaksas var mainīties, ja savāktās naudas apjoms būs lielāks vai mazāks par 2000 €? Kuras aktivitātes tas ietekmēs?*

|  |
| --- |
|  |

Datums: \_\_\_.\_\_\_.20\_\_.